procesaur/Wiki.mk huggingface dataset:
Вистинитосна вредност

Во логиката и математиката, вистинитосна вредност или логичка вредност е вредност која укажува на тоа колку еден исказ е вистинит (точен).
Во класичната логика, единствените можни вистинитосни вредности се вистина (т) и невистина (⊥).
Меѓутоа во поинаквите логики се можни и други вредности:
неопределената (фази) логика и другите облици на повеќевредносна логика користат повеќе вистинитосни вредности од само вистина (точно) и невистина (неточно).
Алгебарски, множеството {точно, неточно} образуваат двоелементна Булова алгебра. Во некласичните логики, како множества на вистинитосни вредности можат да се користат и други алгебри: на пример, интуиционистичката логика користи Хејтингови алгебри.
Во теоријата на топосите, подобјкетниот класификатор на еден топос го заменува множеството на вистинитосни вредности.
* Вистинитосната вредност на еден исказ може да се претстави со 0 (нули) и 1 (единици) или пак со знаците т (наречен: „''те''“) и ⊥ (наречен: „''нете''“)
:Точно = 1 или т
:Неточно = 0 или ⊥
1 Поврзано
* Вистинитосна таблица
* Булов домен
* Степени на вистинитост
* Лажна дилема
* Неопределена логика
* Логички сврзник
* Повеќевредносна логика
* Релативизам
* Негација
The Bells The Bells

''The Bells The Bells'' е ЦД/ДВД со ремикси издадено од страна на електронската група ''Underworld'' во Јапонија на 25 јуни 2008. Содржи ремикси од песните од албумот ''Oblivion with Bells'', како и дополнително ДВД, коешто содржи видео спотови за песните од албумот. На албумот се наоѓа и нова, претходно неиздадена песна, „''Parc''“.
1 Песни
;ЦД
# „Parc (претходно неиздадена)“
# „Crocodile (Innervisions Orchestra mix)“
# „Boy Boy Boy (Switch remix)“
# „Beautiful Burnout (Pig & Dan remix)“
# „Beautiful Burnout (Mark Knight remix)“
# „Ring Road (Autokratz remix)“
# „Ring Road (Kris Menace remix)“
# „Holding The Moth (Audiojack remix)“
;ДВД
# „Crocodile“ (Directed by Simon Taylor)
# „Crocodile“ - version (Directed by Simon Taylor) - aka 'Aligator version'
# „Boy, Boy, Boy“ (Directed by Simon Taylor)
# „Beautiful Burnout“ (Directed by Dirk Van Dooren)
# „Ring Road“ (Directed by Ian St.George Freeman and Graham Wood)
# „Ring Road“ - version (Directed by John Warwicker and Julian Bryant)
# „Beautiful Burnout“ (Live at the Oblivion Ball, Japan 2007. Directed by Simon Taylor)
4 јуни (родени)

1881, Наталија Гончарова — руска сликарка.
1911, Милован Ѓилас — комунистички раководител на СФР Југославија.
1929, Каролос Папуљас — грчки политичар.
1937, Пандо Колевски — македонски поет и преведувач.
1945, Ентони Брекстон — американски џез-музичар.
1947, Благоје Пауновиќ — српски и југословенски фудбалер.
1952, Бронислав Коморовски — полски политичар.
1950, Милош Ѓелмаш — српски и југословенски фудбалер.
1975, Расел Бренд — англиски комичар, водител и колумнист.
1975, Анџелина Џоли — американска глумица.
1976, Ненад Зимоњиќ — српски тенисер.
1985, Лукаш Подолски — чешки фудбалер.
1990, Џецун Пема — кралица на Бутан, сопруга на кралот Џигме Кесар Намѓел Вангчук.
1991, Анте Вукушиќ — хрватски фудбалер.
Kajgana.com

Kajgana.com — независен македонски портал основан во јануари 2005 година. Со над 1.000.000 посетители месечно, се наоѓа на врвот на македонскиот веб-простор.
Покрај порталот, Kajgana.com располага и со најмасовниот македонски интернет-форум за дискусии, огласник, интернет-радио, играчки опслужувачи итн.
1 Управа
* Дарко Лазаревски (основач и главен уредник)
* Марјан Лазаревски (основач и заменик уредник)
* Дејан Петковски (основач)
* Дарко Стоилевски (основач)
* Владислав Бидиков (веб мастер)
Пунски јазик

Пунски јазик — јазик кој спаѓа во групата на семитски јазици. Овој јазик бил зборуван во Картагина во Северна Африка од страна на Пуните како и покрај земјите во Средоземно Море. Се претпоставува дека пунскиот јазик бил биолошка и културна смеса од говорите на Берберите и Феникијците, како и кипарските колонисти.
1 Поврзано
* Феникиски јазик
Офсет печатење

Офсет печатењето (од |offset) е широко употребувана техника на печатење, каде што печатењето на материјалот (слики, текст, вектор и сл.) индиректно се пренесува од офсетна плоча на гумен цилиндар, и конечно од гумениот цилиндар на површината за печатење.
Целокупниот процес отприлика би изгледал вака, најпрво писателите и дизајнерите партиципираат во креативниот процес па потоа офсeтното печатење се одвива во три фази: подготовката за печатење (фотолити и печатарски плочи), самото печатење кое се одвива со огромна брзина и на крајот доработката на идните публикации (свиткување, сечење, лепење, хефтање, пакување и слично.)
Кога се користи во комбинација со литографски процес, кој работи на основа на одбивноста помеѓу водата и мастилото, офсет техниката се изведува со рамен носач на слики, каде што сликата што треба да се печати добива масло од ролните, додека непечатената површина привлекува лента со вода, со што непечатената површина останува без мастило.
Хартијата поминува помеѓу цилиндрите и на неа под притисок од цилиндарот со печатарска плоча се отпечатува дизајнот. Ова се повторува најкмалку четири пати, односно хартијата поминува низ четири печатарски плочи во офсетната машина, а на нив се нанесени четирите основни бои (цијан, магента, жолта и црна), за на крајот со мешање на истите да добиеме целосен колор отпечаток. Освен основните бои, во офсет печатењето може да се користат и каталошки специјални бои (златна, сребрена, металик бои и др). Плочите денес најчесто се прават дирекно од комјутерот, наспроти начинот на правење плочи со фотографски филм кој исто така сѐ уште се користи.
Офсет литографското печатење обично го печати дизајнот со 3000 dpi (точки по инч) и се користи за печатење на висококвалитетни публикации, како списанија, брошури, летоци, колор книги и многу други печатени материјали.
Самарјански арамејски јазик

Самарјанскиот арамејски јазик — јазик кој спаѓа во групата на семитски јазици, односно во западните арамејски јазици што го зборувале Самарјаните. Како говорен јазик исчезнал околу X век п.н.е. Овој јазик бил многу сличен или пак бил еден од дијалектите на староарамејскиот јазик. На овој јазик бил преведен и евангелијата од Библијата.
Хетски јазик

Хетитски или нешли — исчезнат јазик, некогаш зборуван од Хетитите во нивото Хетитско Царство што се наоѓала во централна Мала Азија денес областа Анадолија во Турција. Јазикот бил зборуван од околу 1800 година п.н.е. па сè до 1100 година п.н.е. Тука мора да се напомене дека поврзани јазици со хетитскиот јазик продолжиле да се зборуваат во Анадолија и северна Сирија за уште неколку стотина години сè до 700 година п.н.е. Последните записи на јазикот датираат од времето на падот на Хетитската Империја.
Хетитскиот јазик е еден од најстарите индоевропски јазици. Според одликите на јазикот во поглед на морфологијата и фонетиката некои јазичари сметаат дека јазикот не треба да се смета за индоевропски туку како сестринска фамилија на индоевропските јазици. Но денес сѐ уште се продолжува со теоријата на индоевропските јазици од 19 век.
Набатејски јазик

Набатејски јазик — јазик кој спаѓа во групата на семитски јазици и бил зборуван и пишуван од страна на Набатејците. Со пропаѓањето на Персија, арамејскиот јазик започнал да ја губи значајноста околу регионот на Блискиот Исток. Сè повеќе започнало да се употребува грчкиот јазик. Така, наеднаш од една голема писмена култура на Арамејците, таа започнала да се распаѓа на повеќе делови, и сè повеќе старите дијалекти започнале да се користат во употреба и да прераснуваат во писмени јазици. Така, и набатејскиот јазик започнал да се развива како еден од тие дијалекти. Натписите кои биле пронајдени и кои датираат од околу II век п.н.е. го потврдува само месното развивање на арамејскиот јазик.
Палајски јазик

Палајскиот е исчезнат индоевропски јазик, пронајден на бронзени табли во Хетуса. На хетитски јазик, овој јазик се нарекува ''палаумнили'' или во превод ''од луѓето од Пала''. Пала најверојатно се наоѓала северозападно од Хетитското Царство. Тој регион бил преземен од Каскасите во 15 век п.н.е. и јазикот тогаш исчезнал.
Лувиски јазик

Лувискиот е исчезнат јазик од анадолската група на индоевропските јазици. Лувискиот јазик е близок јазик на хетитскиот и бил еден од јазиците што биле зборувани од населението Арзава што живееле на запад и југозапад од Хетитското Царство. Во постари текстови се најдени записи каде што територијата на населението се нарекувала Лувија. Во подоцнежните векови регионот се нарекува Лидија.
Лувискиот јазик е или потомок на ликискиот јазик или пак е близок јазик на ликискиот јазик. Исто така се смета дека јазикот бил зборуван во Троја заедно со тирхенскиот јазик. Јазикот бил зборуван на речиси цела територија на Хетитското Царство, но исто така се зборувал и во северна Сирија особено во градовите Милид и Карчемиш. Јазикот бил поделен на две форми според начинот на пишување и тоа: ''клинести лувиски јазик'' и ''хиероглифски лувиски јазик''.
5 јуни (настани)

1827, Во турско-грчката војна, турската војска го освоила Акропол и влегла во Атина.
1944, Втора светска војна: Над 1.000 британски бомбардери исфрлиле преку 5.000 тони бомби над Нормандија, во подготовка на десантот следниот ден - Денот Д.
1947, Во говорот пред Харвардскиот универзитет, државниот секретар на САД Џорџ Маршал предлага економска помош за обнова на западна Европа - зачеток на тн. Маршалов план.
1968, Претседателскиот кандидат во САД Роберт Кенеди е застрелан во Лос Анџелес од палестинецот Сирхан Сирхан и умрел следниот ден.
1972, Во Стокхолм е одржана Првата конференција на ОН за животна средина. Оттогаш 5 јуни е прогласен за Светски ден за заштита на животната средина.
1992, Во Скопје е формирана Лекарската комора на Македонија.
5 јуни (починале)

1296, Едмунд — Прв Ерл од Ланкастер.
1316, Луј X — крал на Франција.
1826, Карл Марија фон Вебер — германски композитор (р. 1786.).
1970, Џузепе Унгарети — италијански поет.
2004, Роналд Реган — претседател на САД (р. 1911.).
2015, Ник Марш — рок-пејач, член на групата „Флеш фор Лулу“ (''Flesh for Lulu''.
Поучување

Поучувањето претставува планирано водење и поттикнување, насочување, помагање, следење во процесот на учење со цел да се оспособи ученикот сам да го регулира сопственото учење.
1 Примери од наставната практика
* Поучување во кое има планирање на јасни дефинирани цели, форми, методи и средства за поучување и учење.
* Планирање во кое јасно се определени активностите на наставникот и ученикот за постигнување на целите.
* Поучување во кое се планирани и реализирани методи, постапки и инструменти за оценување на постигањата на учениците.
* Поучување во кое наставникот не прави рефлексија на сопственото поучување.
2 Рефлексија на наставникот за сопственото поучување
* Иако целите беа јасно дефинирани, формите и методите кои ги користев не се покажаа сосема соодветни.
* Новата метода која првпат ја користев, поради мојата неумешност не успеав целосно да ја применам што се одрази на нерационално користење на наставнато време.
3 Рефлексија на ученикот за поучувањето
* Поради новиот начин на работа на наставникот имавме потешкотии и не успеавме да го решиме дадениот проблем.
5 јуни (родени)

469 п.н.е., Сократ — атински филозоф.
1341, Едмунд — Прв војвода од Јорк.
1723, Адам Смит — шкотски економист и филозоф, основоположник на современата економија.
1819, Џон Куч Адамс — англиски астроном и математичар.
1878, Панчо Вилја — мексикански револуционер.
1898, Фредерико Гарсија Лорка — шпански поет и драматург.
1901, Анастасија Николаевна Романова — најмладата ќерка на Николај II.
1931, Антун Врдољак — хрватски глумец, режисер и политичар.
1931, Жак Деми — француски режисер.
1933, Велимир Бата Живоиновиќ — југословенски и српски глумец.
1946, Стефанија Сандрели — италијанска глумица.
1947, Лори Андерсон — американска авангардна музичарка.
1955, Питер Ерскин — американски џез-музичар, член на групата Ведер рипорт (''Weather Report'').
1955, Аки Рахимовски — хрватски пејач, член на групата Парни валјак.
1967, Јан Питлик — дански ракометен тренер.
1971, Марк Волберг — американски глумец.
1979, Антонија Шола — хрватска пејачка.
1981, Карлос Баредо — шпански велосипедист.
1991, Мартин Бејтвејт — дански фудбалер.
1997, Киран Тирни — шкотски фудбалер.
1998, Јулија Липницкаја — руска уметничка лизгачка.
2000, Пјер Калулу — француски фудбалер.
2007, Андрија Максимовиќ — српски фудбалер.
Писидиски јазик

Писидиски јазик — член на исчезнатата група на анадолски јазици од индоевропското семејство на јазици. Јазикот бил зборуван во Писидија, стар регион во Мала Азија. Јазикот е познат по дванаесетина кратки натписи и најверојатно е сличен со ликиски јазик и со сидеитски јазик. Исто така има и фригиско влијание врз јазикот.
Западен новоарамејски јазик

Западниот новоарамејски јазик се јазици кој спаѓаат во групата на семитски јазици и е западен дијалект на арамејскиот јазик. Овој јазик претставува еден вид модерен арамејски јазик. Денеска тој се зборува на некои места во Сирија. Овој јазик денеска се зборува од страна на околу 15 000 луѓе.
1 Библиографија
**
Источноарамејски јазици

Источните арамејски јазици се јазици кои спаѓаат во групата на семитски јазици и во подгрупата на арамејски јазици. Овие јазици се развивале и зборувале во околината на Месопотамија. Историски погледнато, источните арамејски јазици се биле доминантни во империјата, особено во Персија. Подоцна, голем дел од овие јазици станале дел од религиската богослужба.
en:Eastern Aramaic languages
hr:Istočnoaramejski jezici
sv:Östarameiska språk
Тери Хачер

Тери Лин Хачер (|Teri Lynn Hatcher) (родена на 8 декември, 1964) е американска глумица. Го толкуваше ликот на Лоис Лејн во серијата „Лоис и Кларк: Новите авантури на Супермен“, а беше и една од девојките на Бонд, во филмот ''Секогаш има утре'' во 1997. Доби Златен глобус за најдобра глумица во 2005 за нејзината улога во Очајни домаќинки, каде што го глуми ликот Сузан Маер/Делфино.
1 Телевизиски и филмски улоги
Година, Филм/Програма/Серија, Улога, Белешки
1985, ''Љубовно бротче'' (ТВ Серија), Ејми, од 1985 до 1986
1986, ''МекГајвер'' (ТВ Серија), Пени Паркер, гостува во седум епизоди од 1986 и 1991
''Капитол'' (ТВ Серија), Анџелика Клег, од 1986 до 1987
1987, ''Песната на Карен'' (ТВ Серија), Лора Метјуз
''Ноќен суд'' (ТВ Серија), Кити
''Ми недостасуваш сега'' (музички спот), Девојка, музички спот на Мајкл Болтон
1988, ''Летна куќичка на СиБиЕс'' (ТВ Серија), Лаури Стивенс, гостувачка улога во епизода
''Стар Трек: Следната генерација'' (ТВ Серија), Пор. Бронвин Гејл Робинс, гостувачка улога во епизода
1989, ''Голема слика'', Гречен
''Закон во Лос Анџелес'' (ТВ Серија), Трејси Шоу, гостувачка улога во епизода
''Квантен скок'' (ТВ серија), Дона Елис, гостувачка улога во епизода
''Танго и кеш'', Кики Танго
1990, ''Марфи Браун'' (ТВ серија), Медлин Стилвел, гостувачка улога во епизода
''Приказни од гробот'' (ТВ серија), Стејси, гостувачка улога во епизода
1991, ''Братство'', Тереса Џенаро, ТВ филм
''Неделна вечера'' (ТВ серија), Тити Фагори
''Мртов во вода'', Лора Стујарт, ТВ филм
''Прогонет'' (ТВ серија), Мариса, гостувачка улога во епизода
1992, ''Да зборуваме искрено'', Џенис
''Лоис и Кларк: Новите авантури на Супермен'' (ТВ Серија), Лоис Лејн, 1993 - 1997
''Сајнфелд'' (ТВ Серија), Сидра, гостува во три епизоди мепу 1993 и 1998
1996, ''Затвореници во рајот'', Клодет Рок
''Два дена во долината'', Беки Фокс
1997, ''Секогаш има утре'', Парис Карвер
1998, ''Откако ти замина'', Марија Голдстајн, ТВ филм
''Фрејзер'' (ТВ серија), Мари, гостува во една епизода
1999, ''Треска'', Шарлот Паркер
2000, ''Деца шпиони'', Г-ѓа Граденко
''Џејн Доу'', Џејн Доу, ТВ филм
2003, ''Допир на судбината'', Меган Маргилас
''Моментум'', Џордан Рипс, ТВ филм
2004, ''Очајни домаќинки'' (ТВ серија), Сузан Маер, 2004 - денес
''Два и пол мажи'' (ТВ серија), Лиз, гостува во епизода
2007, ''Воскреснувајќи го шампионот'', Андреа Флек
2008, ''Коралин'', Мајка
Качество

Качество или квалитет (|qualitas) — вродени или изразени карактеристки на една личност, објект, процес или нешто друго. Таквите одлики можат да ја направат личноста или нештото различна од сите други лица или нешта, или пак може да обележува одреден степен на достигнување или совршеност. Кога се користи во однос на луѓе, поимот исто така може да означува обична лична одлика или доблест.
Поимот некогаш се користи како спротивен на коцептот за количество. Во науката, делата на Аристотел се однесуваат на мерење качество, додека делата на Галилео Галилеј се резултат на изучување на квантитети.
1 Потекло на поимот
Потеклото на поимот во македонскиот јазик соодветствува на она во латинскиот јазик. Поимот „качество“ (|qualitas) претставува одговор на прашањето „каков“ (латински: ''qualis'').
Тилда

Тилда (~), разговорно наречена ''бран'' — графема со неколку намени. Името на знакот доаѓа од шпански, а изворно од латинското ''titulus'', со значење „натпис“ или „наслов“. Првично се пишувала над буквите како знак за кратенка (абревијатура), но оттогаш има добиено и други намени како дијакритички знак, во математика, програмирање, итн.
Овој знак се користи и во речнички статии. Тој заменува збор што се повторува. Пред и зад тилдата се остава белина.
Сидетски јазик

Сидетски јазик — мртов анадолски јазик кој се зборувал до 3 век п.н.е. во Анадолија.
За сидетскиот јазик се знае од ископаните парички кои датираат од 5 до 3 век п.н.е. и ископани во Сиде, денешна Турција. Покрај монетите, постојат и неколку зачувани натписи, поточно две двојазични натписи на старогрчки и сидетски кои датираат од 3 и 2 век п.н.е. Старогрчкиот историчар Аријан во неговата книга Анабасис на Александар од 2 век споменува постоење на интересен староседелски јазик во градот Сите на Памфилискиот брег на Анадолија.
Се верува дека сидетскиот јазик бил сроден со лидискиот, карискиот и ликискиот јазик. Сидетскиот се пишувал со сидетско писмо, азбука од анадолската група. Писмото имало 25 букви, од кои само неколку се јасно воочливи дека потекнуваат од старогрчкото. Сепак, писмото не е дешифрирано.
1 Докази
1.1 Натписи и монети
За првпат монети од Сиде биле откриени во 19 век, кои биле испишани на писмо кое тогаш не било познато. Во 1914 година, бил откриел олтар во Сиде со старогрчки натпис , покрај тој на сидетски. Сепак, повторно сидетскиот текст не бил познат. Со откривањето на двојазичниот натпис во 1949 година на старогрчки и сидетски, Хелмут Теодор Босерт можел да открие 14 букви од сидетското писмо. Во 1964 голем камен блок бил откриен во близината на источната порта на Сиде, каде имало испишано два долги текста на сидетски. Текстовите вклучувале позајмени зборови од страогрчкиот (''istratag'' од στρατηγός, 'командир' и ''anathema-'' from ἀνάθημα, 'заветен дар'). Во 1972, бил пронајден текст надвор од Сиде, за првпат надвор од овој град, во соседниот Лирба. Моментално се познати единаесет сидетски монети со натписи.
1.2 Цитирања
Додатно на натписите и монетите, два сидетски збора се познати со анализа на старогрчките текстови: ζειγάρη за еребица камењарка, спомнат од древниот лексикографер Хесихие од Александрија, и λαέρκινον за валеријана, цитирано од Гален. Дополнително на тоа, се верува дека некои неразбирливи карактери во третата книга на Хипократ ''Епидемија'' биле првично цитирани од лекарот Мнемон од Сиде, кои можеби биле на сидетско писмо.
2 Особености
Натписите кои се пронајдени даваат докази деке веќе јазикот бил под силно старогрчко влијание во моментот кога се правеле. Како и ликискиот и карискиот, така и овој јазик е дел од групата на лувиски јазици, но сепак само неколку зборови имаат лувиски корени, како на пример ''malwadas'' 'заветен дар' (лувиски ''malwa-'') и ''maśara'' 'за боговите' (лувиски ''masan(i)-'', 'бог', 'божество').
Во сидетскиот не се бележел номинативот во еднина, додека пак генитивот завршувал на ''-(a)s'' а дативот на ''-o'' во единина и ''-a'' во множина. Со сигурност сè уште не се установиле сидетски глаголи.
Кариски јазик

Кариски јазик — мртов анадолски јазик кој се зборувал во југозападните делови на древна Анадолија. Јазикот е дел од подгрупата на лувиски јазици. Карискиот се зборувал во регионот наречен Карија, регион кој се наоѓал помеѓу регионите Ликија и Лидија.
До доцниот 20 век овој јазик бил целосна мистерија за научната јавност, иако голем број од буквите на кариското писмо потсетувале на старогрчкото. Со користење на старогрчки фонетски вредности за буквите истражувачите во XIX и XX век не можеле да направат успешен обид и ко класифицирале јазикот како „неиндоевропски“. Напредок во истражувањето на карискиот се забележал со отфрлање на фонетската вредност на старогрчкиот јазик.
1 Историја
Карискиот бил сроден со ликискиот и милискиот и сите овие биле сродни со лувискиот. Сепак, помеѓу јазичарите постои дебата за тоа дали овие јазици се сродни поради директна врска со заеднички предок или поради непосредната географска близина.
Ахејските Грци започнале да се доселуваат, првично во мал број, од Древна Грција на бреговите на Анадолија во Доцното бронзено доба. Тие кога пристигнале на егејските брегови на Анадолија забележале дека областа била населена од население кое не зборувало старогрчки и дека општо гледано биле во политички односи со Хетитското Царство. По падот на таа империја, територијата била мета на забрзано доселување на Стари Грци од Стара Грција, особено Јонци и Доријци. Тие ги зацврстиле првите грчки доселенички населби, но и ги возобновиле распаднатите анадолски градови. Така, регионите почнале да ги викаат според нивните татковини: Јонија и Дорида.
Писателите кои се родиле во новите старогрчки градови во Анадолија забележале во своите записи дека луѓето кои ги затекнале во регионот кога се доселиле се нарекувале Каријци и зборувале на „варварски“ јазик. Сепак не се забележало зошто Древните Грци го сметале јазикот за „варварски“. Кариските топоними кои биле запишани не се со старогрчко потекло. Значењата на имињата не им биле познати на Старите Грци, а и денес се мистерија.
Теориите за карискиот јазик тврдат дека јазикот не се проширил надвор од териториите на Карија, јазикот не е сроден со етрурскиот, не се пишувал со некој од древните егејски писма и не бил егејски јазик. Записи на кариски се пронаоѓале низ целата Древна Грција но тоа било како резултат на тоа што Каријците биле склони кон патување и патувале кон Грција заедно со Јонците.
Со тек на време сè повеќе и повеќе Грци доаѓале во Анадолија и така се формирала Јонската лига. Со тоа, Карија станала сосема хеленизирана и јазикот сосема изумре во 1 век п.н.е.
Хунски јазик

Хунски јазик — исчезнат јазик и јазик на народот Хуни. Денес слабо се зачувани записи за овој јазик. Хунскиот јазик бил сметан за јазик што е многу сличен со исчезнатиот прабугарски јазик и денешниот чувашки јазик според голем број на генетски шеми. Денес сите овие јазици заедно со турко-аварскиот и со хазарскиот јазик се сместени во една подгрупа наречена огурска подгрупа на туркиските јазици.
Ring Road (песна)

''„Ring Road“'' е песна од електронската музичка група ''Underworld''. Таа е петтата песна на нивниот албум ''Oblivion with Bells'' и е издадена како четвртиот сингл од албумот на 7 јули 2008. Видео-спотот може да се види на официјалното мрежно место.
1 Песни
Радиум

Радиум — хемиски елемент, најтежок земноалкален метал, хемиски симбол Ra, атомски број 88. Бил откриен од Марија Кири и нејзиниот сопруг Пјер Кири во 1908 година и изолиран до 1910 година. Сите негови изотопи се радиоактивни.
Радиумот не се наоѓа слободно во природата туку се наоѓа во природните руди како што е ураниумовиот оксид или како производ во распаѓање во радиоактивното распаѓање на потешките елементи , вклучувајчи го и ураниумот. Хемиски тој е високо реактивен и има валентност 2 во сите негови соединенија.
Неговата употреба во медицината се намали поради неговата цена и неговата употреба во потрошувачките производи (да ги осветли стрелките на рачните и ѕидните часовници како и за бројчаниците во инструментите беше запрена бидејќи може да предизвика повреди со своето зрачење. Сѐ уште се користи за некои радиографии и како извор на неутрони.
1 Поврзано
* Периоден систем на елементите
* Радиоактивност
* Терапија со зрачење
* Радиологија
* Јадрена медицина
Тунгуски јазици

Тунгуските јазици се јазично семејство кое се зборува во источен Сибир во Русија и во Манџурија во Кина. Поголем број од јазиците се загрозени и иднината на семејството е несигурна. Традиционално, јазичарите ги сметаат тунгуските јазици за дел од алтајските јазици, заедно со туркиските и монголските јазици.
1 Јазици
Јазичарите кои работаат на тунгуските јазици предложиле поголем број класификации засновани на различни критериуми, меѓу кои морфологијата, лексиката и фонологијата. Најприфатлива класификација на тунгуските јазици е таа на јужни и северни тунгуски јазици (Георг, 2004):
;северни
* евенски јазик - се зборува во источен Сибир
* евенкиски
**евенкиски јазик - јазикот се зборува во централен Сибир и североисточна Кина.
** орочонски јазик
** солонски јазик - често се смета за дијалект на евенкискиот.
** негидалски јазик
** ?килиски јазик - често се смета за дијалект на нанајскиот јазик
* удегејски
** орочки јазик
** удегејски јазик
;јужни
*манџурски
** џурченски и манџурски јазик - јазиците се зборуваат во Манџурија, Кина.
*** сибенски јазик - во Сјинџанг
*нанајски
** нанајски јазик
*** аканиски јазик
*** бирарски јазик
*** самагирски јазик
** орокиски јазик
** улчиски јазик
2 Особености
Тунгуските јазици се аглутинативни јазици. Некои од јазиците имаат сложен падежен систем и сложени системи за времето и аспектот. Исто така, јазиците имаат сложен систем на гласовна хармонија. Исто така, покрај граматичките сличности, овие јазици споделуваат и сличен зборовен фонд.
3 Сродност со останатите јазични семејства
Традиционално, тунгуските јазици биле сврзувани со туркиските и монголските јазици од јазичното семејство на алтајски јазици. Според други тези, тунгуските јазици можеби се сродни со ајнски, корејскиот и јапонските јазици.
4 Поврзано
* Алтајски јазици
* Монголски јазици
* Туркиски јазици
Солзавец

Солзавец — која било супстанција од групата органски халогени соединенија, најчесто добиени по синтетички пат, кои предизвикуваат солзење на мембраната на очите предизвикувајќи чувство на иритираност проследено со солзи. Исто така, солзавецот може да ги иритира горните дишни патишта, предизвикувајќи кашлање, чувство на задушување и општа слабост.
За првпат употребен во Првата светска војна, но поради краткотрајноста на ефектите и неможноста за целосно оневозможување на непријателот, редовно продолжил да се користи од страна на органите за спроведувањето на редот и мирот како срество за дејство против големи групи луќе, за расурање на демонстранти, вклучително и негова примена врз вооружени сомнителни лица вез употреба на смртоносно оружје.
Библиски арамејски јазик

Библискиот арамејски јазик — јазик кој спаѓа во групата на семитски јазици и во подгрупата на арамејски јазици. На овој јазик била пишувана книгата на Даниел и Езра како и делови од Евреиската Библија. Се претпоставува дека на овој јазик зборувал Исус Христос. Хебрејскиот јазик претставува еден вид основен јазик на евреите во Библијата. Со библискиот арамејски јазик биле објаснети блиску десет глави од истата. Овој јазик најчесто се сврзува со хебрејскиот јазик, кои два јазици се напиишени со иста азбука.
1 Наводи
ru:Еврейско-арамейские языки
Зографски манастир

Манастирот „Свети Ѓорѓи Зограф“ е православен манастир, кој се наоѓа во северозападниот дел на Автономната Монашка Држава Света Гора на полуостровот Халкидик, Егејска Македонија, Грција. Истиот e на 9-то место во хиерархијата на манастири во монашката држава и е еден од трите словенски манастири во Света Гора. Според манастирската легенда, запишана во "Сводна грамота", бил основан во 9 или 10 век од три браќа од Охрид - Моjсеj, Арон и Иван Селима. Наjстарите зачувани документи, кои се сведоштво за постоењето на монашкото братство, се од 980 година. Денес има скоро 40 монаси.
1 Поврзано
* Партенија Зографски
* Калистрат Зографски
Тувански јазик

Тувански (тыва дыл) е туркиски јазик. Јазикот го зборуваат околу 200.000 Туванци во републиката Тува, јужен Сибир, Русија. Јазикот има голем број на зборови со корени од монголските јазици и во поново време од рускиот. Има мала дијаспора во НР Кина и во Монголија и зборуваат на дијалекти што се малку поразлични од стандардниот тувански јазик.
1 Поврзано
* Тува
* Туванци
Фарски јазик

Фарски (føroyskt) е северен германски јазик од германската група на јазици. Јазикот е зборуван од околу 48,000 на Фарските Острови и околу 12,000 луѓе во Данска. Тој е еден од трите островски јазици во Северна Европа, произлезени од стариот норвешки јазик што се зборувал во Скандинавија за време на Викинзите. Другите два јазици се исландски јазик и норнски јазик (изумрен).
1 Писмо
Фарската азбука е составена од 29 букви:
големи букви
A, Á, B, D, Ð, E, F, G, H, I, Í, J, K, L, M, N, O, Ó, P, R, S, T, U, Ú, V, Y, Ý, Æ, Ø
мали букви
a, á, b, d, ð, e, f, g, h, i, í, j, k, l, m, n, o, ó, p, r, s, t, u, ú, v, y, ý, æ, ø
2 Фонологија
+Самогласки, , предни, средни, задни
незаоблени, заоблени
кратки, долги, кратки, долги, кратки, долги, кратки, долги
затворени
средни
отворени
Како и кај останатите германски јазици, така и фарскиот има голем број на самогласки. Вкупниот број на самогласки е 26. Употребата на самогласките исто така е слична, каде кратките самогласкки се појавуваат кај затворени слогови (тие што завршуваат на согласка), а долгите самогласки се појавуваат кај отворени слогови.
+Согласки, , уснен и, алвеоларни, рефлексивни, преднонепчени, заднонепчени, гласнени
носни
експлозивни, plain
придишни
струјни, централни
странични
апроксимантни, централни
странични
Башкирски јазик

Башкирски јазик (башҡорт теле) — туркиски јазик зборуван во руската република Башкортостан, каде што е и службен јазик. Според пописот од 2002, јазикот го зборувале 1.379.000 Башкири, најмногу во Башкортостан, но исто така и во соседните руски републики.
Емулзија

Емулзија е смеса меѓу две течности кои меѓусебно не се мешаат. Таков е примерот со маслото и
водата. За да се задржи стабилноста на растворот, потребен е емулгатор кој го спречува враќањето на состојките во првобитната состојба.
Дејв Мастејн

Дејв Мастејн (|Dave Mustaine) е гитарист, пејач и автор на поголемиот дел од песните на треш метал бендот Megadeth. Пораснал во калифорниските предградија, а бил и поранешен член на Metallica. Се смета за еден од пионерите на треш металот.
Роден е 1961 година во Ла Меса, Калифорнија. Кога неговите родители се развеле, тој неговата младост ја поминал заедно со неговата мајка и сестра му оддалечувајќи се од неговиот татко. На неговата 15 годишна возраст, Дејв изнајмил свој стан кој го плаќал со парите од продавање на дрога. Некаде околу 1970 година Дејв започнува да свири електрична гитара повеќе позната како „B.C. Rich“, и бил член на групата „Panic“ за кратко време, кога се одлучил да ја прифати понудата на Ларс Улрих како водечки гиратист во групата Metallica, каде останува некаде околу 2 години. Заедно со Ларс и бендот ги напишал песните ''The Four Horsemen'', ''Jump in the Fire'', ''Phantom Lord'', ''Metal Millitia'', ''Ride the Lightning'', ''The Call Of Ktulu'', кои се нашле на првите два албуми на Металика. Неговите проблеми со дрогата и алкохолот беа пресудни за неговото отпуштање од бендот.
Во 1983 г. заклучил дека неговата цел во животот е да направи бенд кој би бил поуспешен од Металика. Тогаш тој го сретнал Дејвид Елефсон, бас гитарист со кој ја формираат групата Megadeth. Двајцата одлучуваат во групата да ги примат Грег Хандевит за гитарист и Дижон Карутерс како тапанар. Во 1985 г. Megadeth го пуштиле во продажба нивниот прв албум ''Killing Is My Business... and Business Is Good!'', со кој се здобиле со голема популарност во Америка. Megadeth подоцна станал еден од предводниците на екстремниот метал во САД, па и пошироко во светот. Тие се активни и ден денес.
1 Поврзано
* Мегадет
* Металика
* Треш метал
Старотатарски јазик

Стариот татарски јазик (يسكى تاتار تلى) бил литературен јазик што го користеле муслиманските Татари од средниот век па сè до 19 век. Стариот татарски е дел од северозападната група на туркиските јазици. Јазикот настанал од прабугарскиот јазик, но имал и голем број на персиски и арапски зборови. Јазикот се пишувал исто од сите етнички групи што го користеле но изговорот варирал од нација до нација. Тоа било така бидејќи овие јазици имаат поголем број самогласки одошто постоеле во арапската азбука. Јазикот се користел за пишување сè до 1905 година кога за првпат било издадено весник на модерен татарски јазик.
Ујгурски јазик

Ујгурски јазик (ئۇيغۇرچە‎/Uyƣurqə/Уйғурчә, или ئۇيغۇر تىلى‎/Uyƣur tili/Уйғур тили) — туркиски јазик зборуван од Ујгурите, народ во Синѓанг во НР Кина. Јазикот исто така се зборува и во Казахстан, Киргистан, Таџикистан и во други земји каде живее ујгурско население.
1 Гласовен систем
1.1 Согласки
, Уснени, Забни, Непчени, Заднононепчени, Гласилни
Носни
Стопирачки
Струјни
Трепетни
Приближни
Хазарски јазик

Хазарски јазик — јазикот на племето Хазари, номадско туркиско племе од Средна Азија. Подолго време се дискутирало за тоа дали јазикот е дел од туркиските јазици, дури некои сметале дека јазикот спаѓа во кавкаската група на јазици. Јазикот се пишувал со туркиски клинести букви, со хебрејска азбука, кирилица, грузиска азбука и со арапска азбука.
Лопски јазик

Лопскиот или познат како и лопнорски јазик — јазик што се зборува во Синкјанг во НР Кина. Јазикот припаѓа на туркиските јазици во иста група со ујгурскиот и узбечкиот јазик. Се смета и за дел од ујгурскиот, па затоа неговата класификација е оспорена.
Старотуркиски јазик

Старотуркиски јазик, орхонски туркиски или староујгурски јазик — најстариот документиран туркиски јазик, пронајден на натписи од Ујгурите во периодот од 7 до 13 век. Не можеме да кажеме дека директно ујгурскиот јазик потекнува од овој јазик, но има доста елементи што укажуваат на таа теорија.
1 Фонологија
Стариот туркиски јазик има 9 самогласки ''a, e, ė, i, ï, o, ö, u, ü''.
Согласките се делат на звучни и безвучни и тие се следниве:
:лабијални: ''p, v (β), m'';
:забни: ''t, d (δ), n'';
:непчани: ''č, y, ń'';
:меконепчани: ''k (q, χ), g (γ), ŋ'';
:сибилантни: ''s, š, z'';
:ликвидни: ''r, l''.
Есенска соната (филм)

„Есенска соната“ (шведски: ''Höstsonaten'') е шведски филм од 1978, во режија на Ингмар Бергман, кој е автор и на сценариото. Главните улоги во филмот ги играат: Ингрид Бергман (Ingrid Bergman), Лив Улман (Liv Ullmann), Лена Ниман (Lena Nyman), Халвар Бјорк (Halvar Björk), Ерланд Јозефсон (Erland Josephson), Гунар Бјернстранд (Gunnar Björnstrand), Георг Лекеберг (Georg Loekkeberg), Лин Улман (Linn Ullmann), Ева фон Хано (Eva von Hanno)и Арен Банг-Хансен (Aren Bang-Hansen). Филмот е сниман во Норвешка, поради даночните проблеми на Ингмар Бергман во Шведска. Филмот е карактеристичне по претпоследната улога на Ингрид Бергман во кариерата, а истовремено тоа е единствениот заеднички филм на Ингмар и Ингрид Бергман. Филмот освоил „Златен глобус“ во 1979 година за најдобар филм од странско говорно подрачје, а вкупно освоил 14 награди. Исто така, филмот бил номиниран и за наградата „Оскар“ во категориите „најдобра глумица во главна улога“ (Ингрид Бергман) и „најдобро оригинално сценарио“ (Ингмар Бергман).
1 Содржина
Ева (ја игра Улман) живее мирен, повлечен живот со својот сопруг Виктор (го игра Бјорк), кој е свештеник (го игра Бјорк) во едно мало место. Тие имале син, кој умрел на четиригодишна возраст и Ева сè уште го чувствува неговото присуство. Ева ја кани на посета својата мајка, познатата пијанистка Шарлот (ја игра Бергман), која не ја видела веќе седум години. Шарлот ја прифаќа поканата и ненадејно пристигнува во нивниот дом. Таму, Шарлот доживува непријатно изненадување, бидејќи во куќата ја затекнува Хелена (ја игра Ниман), нејзината парализирана ќерка, која таа ја напуштила. Една ноќ, Ева и Шарлот имаат долг разговор, во кој Ева ја обвинува мајка си за бездушноста и нејзината посветеност на кариерата, поради која Ева била запоставена во детството, а подоцна морала и да абортира, бидејќи мајка ѝ се противела на нејзината врска со едно младо момче. Уште повеќе, Ева ја обвинува Шарлот за прогресивната болест на Хелена. По кавгата, Шарлот си заминува, а Ева е депримирана и се кае за својата постапка, така што ѝ пишува писмо на мајка си со желба за помирување.
Чагатајски јазик

Чагатајскиот јазик (جغتای - Jaĝatāy; ујгурски: چاغاتاي Chaghatay; узбечки: ﭼﯩﻐﻪتاي Chig'atoy) е исчезнат туркиски јазик што некогаш бил многу зборуван во Азија. Името на јазикот се поврзува со регион во источниот дел од Монголското Царство со кое владеел синот на Џингис Кан. Јазикот е поделен на три дела:
* преткласичен чагатајски (1400-1465)
* класичен чагатајски (1465-1600)
* посткласичен чагатајски (1600-1921)
Синегдоха

Синегдоха (грч. συνεκδοχή, ''син-'' = со, ''екдоха'' = смисла, интрепретација, разбирање) е кога ''делот'' го сфаќаме како ''целина'' (начело ''pars pro toto''), односно употребуваме еднина наместо множина. Често ја употребуваме во секојдневниот живот.
На пример:
:''Немам ни денар.'':''Имаме кров над глава''
Реторичко прашање

Реторичко прашање — прашална реченица која служи како исказна. Прашањето, а најчесто повеќе прашања не се поставуваат за да добиеме одговор на нив, туку целта е да го изразиме чувствениот однос. Односно, претставува прашање, чијшто одговорот е очигледен и нема потреба да се искажува со зборови.
Симплоха

Симплоха (грч. συμπλοκή и лат. ''complexio'') — гласовна фигура која претставува соединување на анафората и епифората, односно повторување на зборови и на почетокот и на крајот на стихот. Вообичаена е во судските говори.
0.0.1 Поврзано
* анафора
* епифора
* палилогија
Или-туркиски јазик

Или турки е јазик што се зборува во НР Кина. Припаѓа на семејството на туркиските јазици и во 1982 година имал околу 120 говорници.
1 Гласови
1.1 Согласки
+Согласки на или турки
, Билабијално, Алвеоларни, Непчени, Меконепчани, Увуларни, Глотални
Носни, m, n, ŋ
Експлозивни, p, b, t, d, tʃ, dʒ, k, g, q
Фрикативни, s, z, ʃ, χ, ʁ, h
Треперливи, ɾ
Апроксимантни, l, j, w
1.2 Самогласки
+Самогласен систем на или турки, , Предни, non-Front
Незаоблени, Заоблени
Затворени, i, ɨ, ʉ
Средни, e, ɵ
Отворени, æ, ɑ
Солна киселина

Солна киселина или хлороводородна киселина (HCl) — киселина која настанува со растворање на хлороводород во вода. Ја има во состав на желудочниот сок и помага при варењето на храната. Таа спаѓа во групата на бескислородни киселини и е една од најсилните неоргански киселини.
1 Физички особини
Концентрација, Густина, Моларност, pH, Вискозност, Спец.топлина, Паренпритисок, Точка навриење, Точка натопење
кг HCl/кг, кг HCl/м<sup>3</sup>, Боме, кг/л, мол/л, , mPa·s, kJ/(kg·K), kPa, °C, °C
10 %, 104,80, 6,6, 1,048, 2,87, −0,5, 1,16, 3,47, 1,95, 103, −18
20 %, 219,60, 13, 1,098, 6,02, −0,8, 1,37, 2,99, 1,40, 108, −59
30 %, 344,70, 19, 1,149, 9,45, −1,0, 1,70, 2,60, 2,13, 90, −52
32 %, 370,88, 20, 1.159, 10,17, −1,0, 1,80, 2,55, 3,73, 84, −43
34 %, 397,46, 21, 1,169, 10,90, −1,0, 1,90, 2,50, 7,24, 71, −36
36 %, 424,44, 22, 1,179, 11,64, −1,1, 1,99, 2,46, 14,5, 61, −30
38 %, 451,82, 23, 1,189, 12,39, −1,1, 2,10, 2,43, 28,3, 48, −26
Појдовната температура и притисок во табелава е 20 °C и 1 атмосфера (101,325 kPa).Вредностите за парниот притисок се преземени од „Меѓународни критични табели“ и се однесуваат на вкупниот парен притисок на растворот.
2 Галерија
3 Поврзано
* Киселина
Нарбона

Нарбона (навахо ''Tachíí'níí'' -''Клан на црвенокошци што трчаат во вода'') (1766–31 август 1849) бил Навахо поглавица. Тој бил убиен во конфронтацијата со американските војници на 31 август 1849.
Нарбона бил најбогат навахо поглавица поради големиот број на овци и коњи што ги поседувал тој или неговата фамилија. Тој не бил само обичен навахо ''поглавица'', туку бил многу почитуван воопшто и уживал голем статус за време на преговорите со американците.
1 Поврзано
* Навахо војни
* Мануелито
* Територија Аризона
8 јуни (настани)

1783, Вулканот Лаки на Исланд започнува осуммесечна ерупција во која загинале 9.000 лица и предизвикал седумгодишен глад во Европа и Америка.
1942, Втората светска војна: Јапонски подморници ги бомбардирале Сиднеј и Њукасл во Австралија.
1949, Џорџ Орвел го објавил романот „1984“.
1986, Курт Валдхајм е избран за претседател на Австрија, наспроти обвинувањата за злосторства, кои како нацистички офицер наводно ги вршел во Втората светска војна.
Киргиски јазик

Киргискиот јазик (''кыргыз тили'', ar, ''kyrgyz tili'') е туркиски јазик кој е службен јазик во Република Киргистан, покрај рускиот. Генетски, киргискиот јазик е сроден со алтајските јазици, но сепак киргискиот јазик е сроден и разбирлив со околните туркиски јазици.
Киргискиот јазик го зборуваат околу 4 милиони луѓе во Киргистан, но и во околните Кина, Авганистан, Казахстан, Таџикистан, како и во киргиската дијаспора во Турција, Узбекистан, Пакистан и Русија. Првично, киргискиот јазик се пишувал со униформираната турска азбука, која постепено била заменета со изменетото персиско-арапско писмо. Персиско-арапското писмо се користело до средината на XX век, кога за еден доста краток период се вовела латиницата, но таа била заменета со кирилицата за време на СССР. Денес, кирилицата останала доминантно писмо за запишување на јазикот. Кога Киргистан станал независен во државата имало движење за замена на кирилицата со латиница, но тоа до денес не се остварило.
1 Писмо
Киргискиот јазик кој се користи во Киргистан користи кирилица за негово запишување и воедно кирилицата е официјално писмо во државата. Персиско-арапското писмо се користи за запишување на киргискиот јазик кој се зборува во Кина.
кирилица, персиско-арапско, транслитерација, македонски
Бардык адамдар өз беделинде жана укуктарында эркин жана тең укуктуу болуп жаралат. Алардын аң-сезими менен абийири бар жана бири-бирине бир туугандык мамиле кылууга тийиш., باردىق ادامدار ۅز بەدەلىندە جانا ۇقۇقتارىندا ەركىن جانا تەڭ ۇقۇقتۇۇ بولۇپ جارالات.۔ الاردىن اڭ-سەزىمى مەنەن ابئيىرى بار جانا بئرى-بئرىنە بئر تۇۇعاندىق مامئلە قىلۇۇعا تئيىش., Bardyk adamdar öz bedelinde jana ukuktarynda erkin jana teň ukuktuu bolup jaralat. Alardyn aň-sezimi menen abiýiri bar jana biri-birine bir tuugandyk mamile kyluuga tiýiş., Сите човечки суштествa се раѓaaт слободни и еднакви по достоинство и правa. Tиe се обдарени со разум и совест и требa да се однесувaaт еден кон друг во дуxот на општочовечкaтa припaдност.
2 Гласовен систем
2.1 Самогласки
, Предни, Задни
незаоблени, заоблени, незаоблени, заоблени
затворени
средни
отворени
2.2 Согласки
, лабијални, забно/алвеоларни, посталвеоларно-алвеоларни, непчани, меконепчаниувеларни
носни
експлозивни
африкатни
фрикативни
латерални
треперливи
апроксимантни
3 Поврзано
* Киргистан
* Киргизи
* Туркиски јазици
Саларски јазик

Саларски јазик — туркиски јазик и е зборуван од населението салари, што воглавном живеат во провинциите Гансу и Кингај во НР Кина. Бројката на народот се движи околу 90,000 луѓе, од кои 70.000 го зборуваат јазикот а остатокот зборуваат кинески јазик. Зачудувачки факт е тоа што луѓето што зборуваат туркиски јазик и луѓето што зборуваат саларски можат да се разберат во поголем процент. Саларите дошле на таа локација во 14 век, мигрирајќи од запад (според легендите од Самарканд).
8 јуни (починале)

632, Мухамед — пророк, зачетник на исламот.
1376, Едвард Црниот Принц — син на англискиот крал Едвард III.
1795, Луј XVII — француски крал.
1845, Ендру Џексон — претседател на САД.
1876, Жорж Санд — француска писателка.
1908, Милан Арсов — македонски револуционер.
1969, Роберт Тејлор — американски глумец.
1983, Мишко Крањец — словенечки писател.
2018, Ентони Бурдеин — американски готвач и тв-водител.
Образец

Образец или формулар — документ со празни места за пополнување или одбирање, за низа документи со слична содржина. Овие документи имаат исти печатени делови, освен серискиот број. Предностите на обрасците се:
* помалку пишување (додека печатењето се врши на некој автоматски начин)
* служи и како информатор и потесетник за бараните податоци и документи
* еднообразност (униформност), за полесна обработка
Дигитралните обрасци кои се пополнуваат на компјутер се згодни заради непосредното пополнување на разните делови (влезните податоци).
Пополнет образец може да биде извештај, барање или налог итн. Така, чекот е вид на образец. Постојат и обрасци за даноци кои законски мораат да се пополнат за да се утврди колку ѝ се должи на државата, или пак колку државата треба да врати.
Обрасците можат да се пополнуваат во дупликат (или трипликат) кога бараните податоци треба да се достават до повеќе одделенија во рамките на таа организација. Ова најчсто се прави со карбонска хартија (индиго).
Обрасците имаат долга историја. Историчарите на правото имаат отриено претпечатени правни обрасци од раниот XIX век кои мошне го упростувале процесот на поднесување жалби и разни други правни молби. Во некои јурисдикции како Калифорнија, жалбите мораат да се поднесат на официјални државни обрасци.
Празните обрасци не подлежат на авторски права.
1 Поврзано
* База на податоци
* Прашалник
Туркменски јазик

Туркменскиот (türkmençe, türkmen dili;түркменче, түркмен дили) e туркиски јазик кој е службен во централноазиската држава Туркменистан. Јазикот е дел од подгрупата на огуски јазици и е сроден со турскиот и азербејџанскиот јазик. Туркменскиот јазик го зборуваат околу 4 милиони луѓе во Туркменистан. Покрај тоа, јазикот се зборува од околу 700.000 лица во Авганистан и 1.400.000 во Иран.
1 Класификација
Туркмескиот јазик е дел од групата на туркиски јазици. Тој е дел од подгрупата на огуски јазици, каде е и хорасанскиот туркиски јазик. Туркменскиот е тесно сврзан со турскиот и азербејџанскиот јазик и сите се меѓусебно разбирливи.
Туркменскиот е аглутинативен јазик и има самогласна хармонија. Јазикот нема граматички рода или неправилни глаголи. Основниот зборовен редослед е подмет-предмет-прирок. Стандардниот литературен јазик се заснова на дијалектот теке.
2 Писмо
Од 1991 година, туркменскиот официјално ја користи латиничната верзија на туркменската азбука. Од 1938 до 1991 година јазикот се пишувал на кирилица, а од 1929 до 1938 година користел латиница. Претходно јазикот користел и арапско писмо. Латиничната азбука од 1991 година често се нарекува „täze elipbiý“ или во превод „нова азбука“. Сепак и денес голема е употребата на кирилицата. Така на пример, голем број од мрежните места или публикации на туркменистанската опозција се на кирилица за да се дистанцираат од латиничната азбука која ја создал Сапармурат Нијазов.
;Кирилица
Аа, Бб, Вв, Гг, Дд, Ее, Ёё, Жж, Җҗ, Зз, Ии, Йй, Кк, Лл, Мм, Нн, Ңң, Оо, Өө, Пп, Рр, Сс, Тт, Уу, Үү, Фф, Хх, (Цц), Чч, Шш, (Щщ), (Ъъ), Ыы, (Ьь), Ээ, Әә, Юю, Яя
;Латиница
Aa, Bb, Çç, Dd, Ee, Ää, Ff, Gg, Hh, Ii, Jj, Žž, Kk, Ll, Mm, Nn, Ňň, Oo, Öö, Pp, Rr, Ss, Şş, Tt, Uu, Üü, Ww, Yy, Ýý, Zz
3 Гласовен систем
име= Туркменски јазик
3.1 Самогласки
, Предни, Задни
незаоблени, заоблени, незаоблени, заоблени
Затворени, i/и, ü/ү üý/үй, y/ы, u/у
Средни, e/е, ö/ө, o/о
Отворени, ä/ә, a/а <sup>1</sup>
3.2 Согласки
, Билабијални, Забно/алвеоларни, Посталвеоларни, Непчани, Меконепчани, Глотални
експлозивни, p bп б[p] [b], t dт д[t̪] [d̪], k gк г [k]/[q] [g]/[]
носни, mм [m], nн [n], ňң []
треперливи, rр[r]
фрикативни, f wф в [] [], s zс з [] [], ş žш ж [] [], hх [h]/[x]
африкативни, ç jч җ [] []
апроксимантни, lл [l], ýй [j]
4 Поврзано
* Туркменистан
* Туркиски јазици
* Огуски јазици
Жените чекаат (филм)

Жените чекаат (шведски: ''Kvinnors väntan'') е филм од 1952, во режија на Ингмар Бергман, кој е автор и на сценариото. Главните улоги ги толкуваат: Анита Бјорк, Ева Далбек, Мај-Брит Нилсон, Гунар Бјернстранд итн. Директор на фотографијата е Гунар Фишер.
0.1 Сиже
Филмот е дел од раното творештво на режисерот и претставува драма за врските на млади луѓе, раскажана од група на жени. Накратко, филмот претставува есеј за женската интима. Ракел, Марта и Карин минуваат извесно време во викендичка, чекајќи мажите да се вратат од работа. Времето го кратат разговарајќи за искуствата стекнати во бракот, но и надвор од него.
Афшарски јазик

Афшарскиот е туркиски јазик зборуван во делови на Авганистан и Иран, но исто така има и говорници и во Сирија и Турција. Поголем број на јазичари го сметаат јазикот за дијалект на азербејџански јазик. Голем дел од зборовите се од дариско потекло.